laion/Wikipedia-Exotic huggingface dataset:
სიქსტუს III

სიქსტუს III (ლათ. Xistus PP.III; დ. უცნობია — გ. 19 აგვისტო, 440) — რომის პაპი 432-440 წლებში, წმინდანი. პირადად მონაწილეობდა ეფესოს საეკლესიო კრების მუშაობაში და ამ კრებაზე ნესტორიანელობაზე გამარჯვების პატივისცემის ნიშნად ააგო სანტა-მარია-მაჯორეს ბაზილიკა რომში. ვიკისაწყობში არის გვერდი თემაზე: სიქსტუს III სიქსტუს III – წმინდანთა ეკუმენური ლექსიკონი ↑ Monks of Ramsgate. “Xystus III”. Book of Saints, 1921. CatholicSaints.Info. 15 March 2017
სიქსტუს IV

სიქსტუს IV (ლათ. Sixtus PP. IV; ერისკაცობაში ფრანჩესკო დელლა როვერე; დ. 21 ივნისი, 1414 — გ. 12 აგვისტო, 1484) — რომის პაპი 1471–1484 წლებში. ფრანჩესკო დელლა როვერე დაიბადა სავონეში, გენუის მახლობლად. მიიღო იურიდიული განათლება პადუის და ბოლონიის უნივერსიტეტებში. 1464 წელს გახდა ფრანცისკანელთა ორდენის გენერალი, ხოლო სამი წლის შემდეგ მიიღო კარდინალის თანამდებობა. არის რამდენიმე ტრაქტატის ავტორი საეკლესიო სამართალში. ფრანჩესკო დელლა როვერე(სიქსტუს IVლათ. Sixtus PP. IV) არი იყო რომის ნამდვილი პაპი,მისი ნამდვილი სახელი და გვარი დღესდღეობით უცნობია,იგი მთელს იტალიას თავს აჩვენებდა <როგორც სიქსტუსIV, იგი იყო ფრანჩესკო დელლა როვერეს ტყუპი ძმა, მან ძალადობით დაიკავა ტახტი და კანონიერი პაპი საპყრობილეში გამოკეტა. აიგი ახორციელება ათასგვარ სიბინძურეს, აგრთვე მისი ხელი ურევია ლორენცო დე მედიჩის უმცროსი ძმის ,ჯულიანოს მკველობაში . მისმა არაკანონიერმა ვაჟმა გრაფმა ,ჯეროლამო რიარიომ ლორენცო დე მედიჩის მუღლე მოკლა. ენციკლოპედია „ბრიტანიკა“
სიქსტუს V

სიქსტუს V (ლათ. Sixtus PP. V; ერისკაცობაში ფელიჩე პერეტი დი მონტალტო; დ. 13 დეკემბერი, 1521 — გ. 27 ივლისი, 1590) — რომის პაპი 1585-1590 წლებში. ფელიჩე პერეტი დაიბადა 1521 წლის 13 დეკემბერს გროტამარეში. ახალგაზრდობაში გახდა ფრანცისკანელთა ორდენის წევრი. კარდინალის და ორდენის გენერლის წოდება მიანიჭა პიუს V-მ.
იოანე II

საკუთარი სახელი იოანე II შეიძლება აღნიშნავდეს: იოანე II — რომის პაპი 533-535 წწ. იოანე II — ალექსანრდრიის პატრიარქი 496-505 წწ. იოანე II — ანტიოქიის პატრიარქი 475 და 495-497 წწ. იოანე II — კონსტანტინოპოლის პატრიარქი 518-520 წწ. იოანე II — კვიპროსის არქიეპისკოპოსი 1151 წ. იოანე II — სერბეთის პატრიარქი 1592–1613 წწ. იოანე II — ათენის ეპისკოპოსი 680 წ. იოანე II — იერუსალიმის პატრიარქი 386-417 წწ. იოანე II — ტრაპიზონის იმპერატორი 1280-1297 წწ. იოანე II — ბიზანტიის იმპერატორი 1118-1143 წწ. იოანე II — პოლონეთის მეფე 1648-1668 წწ.
ატესტატი

ატესტატი (ლათინური სიტყიდან attestatum — ”მოწმობა”) — საბუთი, რომელიც ადასტურებს განათლების გარკვეული საფეხურის არსებობას. საქართველოს საჯარო სკოლებში ატესტატები გამოიცემა მოსწავლეებისათვის, რომლებმაც დაამთავრეს 9 კლასი, ან მიიღეს სრული საშუალო განათლება (12 კლასი; 2008 წლამდე 11).
როდესაც მსოფლიოს მართავდა

როდესაც მსოფლიოს მართავდა (ინგლ. When Ruled the World) — სატელევიზიო დოკუმენტური სერიებია VH1-ზე, რომელიც ასახავს პოპ კულტურის ისტორიას. სუპერმოდელები მეტალი მხოლოდ სრულწლოვნებისთვის ფეხზე მდგომი კომიკოსები დისკო ფლეიბოი Kiss პარტრიჯების ოჯახი ვარსკვლავური ომები Melrose Place მეტალიკა ჯერი სპრინგერი „როდესაც მსოფლიოს მართავდა“ — კინოფილმების ინტერნეტ-მონაცემთა ბაზა (ინგლისური) როდესაც მსოფლიოს მართავდა საიტზე TV.com
ხოშიმინი

ვიკისაწყობში არის გვერდი თემაზე: ხოშიმინი ხოშიმინი (ვიეტ. Thành Phố Hồ Chí Minh) — ქალაქი სამხრეთ ვიეტნამში. მისი თავდაპირველი სახელი იყო პრეი-ნოკორი და წარმოადგენდა კამბოჯის უმსხვილეს პორტს. 1887-1946 წწ. საფრანგეთის ინდოჩინეთის დედაქალაქია. 1975 წლამდე ეწოდებოდა საიგონი, იმ მდინარის სახელი, რომელზედაც მდებარეობს. სახელი გადაარქვეს ქვეყნის პირველი პრეზიდენტის ხო ში მინის პატივისცემის ნიშნად.  ბელარუსი მინსკი (2008)  რუსეთი სანქტ-პეტერბურგი (1977) ოფიციალური საიტი (ვიეტნამური და ინგლისური) Ho Chi Minh City People's Council დაარქივებული 2012-03-09 საიტზე Wayback Machine. (ინგლისური) Ho Chi Minh City People's Committee დაარქივებული 2012-03-09 საიტზე Wayback Machine. (ინგლისური) History of Ho Chi Minh City დაარქივებული 2013-11-03 საიტზე Wayback Machine. (ინგლისური) ↑ 1.0 1.1 1.2 1.3 1.4 http://postcode.vn/ ↑ 2.0 2.1 2.2 2.3 2.4 https://mabuuchinh.vn/
გერნზი

გერნზი (ინგლ. Guernsey, ფრანგ. Guernesey) — დიდი ბრიტანეთის გვირგვინის მიწა ლა-მანშის სრუტეში (წმ. მალოს ყურეში), 130 კმ-ში დიდი ბრიტანეთის სამხრეთ ნაპირიდან და 48 კმ-ში საფრანგეთის ნაპირებიდან; გვირგვინის მიწების მთავარი ტერიტორიაა ნორმანდიის კუნძულების სიდიდით მეორე კუნძული გერნზი, კუნძულ ჰერნთან და სხვა მცირე ახლომდებარე კუნძულებთან ერთად, ხოლო კუნძული ოლდერნი, მიმდებარე მცირე კუნძულებითურთ და სარკი, ასევე მიმდებარე მცირე კუნძულებით, გარკვეული ავტონომიებით სარგებლობენ. გვირგვინის მიწის ფართობი შეადგენს 78 კმ²-ს, მოსახლეობა — 65 345 კაცს. დედაქალაქია სენტ-პიტერ-პორტი. ოფიციალური ენებია ინგლისური და ფრანგული, ხოლო ადგილობრივები სასაუბროდ იყენებენ ასევე ნორმანდიულ ენის ადგილობრივ, გერნზულ დიალექტს. გერნზის ტერიტორია სამხედრო და საგარეო პოლიტიკის საკითხებში ექვემდებარება ბრიტანეთის იურისდიქციას, მაგრამ გააჩნია ავტონომიური თვითმმართველობა. ფულის ერთეულია გერნზის ფუნტი, კურსით იგი უტოლდება ბრიტანულ ფუნტს (რომელიც ასევე თავისუფალ მიმოქცევაშია კუნძულზე). გერნზის ეკონომიკაში დომინირებს ფინანსური სექტორი, აქ გაუქმებულია სავალუტო კონტროლი, გამარტივებულია ბიზნეს ოპერაციები და მოქმედებს მარტივი საგადასახადო სისტემა, დიდი ყურადღება ექცევა საბანკო კონფიდენციალობისა და მომსახურების მაღალი სტანდარტების შენარჩუნებას (ოფ-შორული ზონა). 933 წლიდან ნორმანდიის კუნძულები შევიდა ნორმანდიის სამეფოს მმართველობაში. 1066 წელს ნორმანდიის ჰერცოგი საკუთარ ჯარს განალაგებს სასექსში და იკურთხება მეფე უილიამ I-ად. ნორმანდიის საგრაფო, ნორმანდიის კუნძულების ჩათვლით, გაერთიანდა ინგლისის და ნორმანდიის კომბინირებულ სამეფოდ. 138 წლის შემდეგ მეფე ჯონი კარგავს ნორმანდიის უმეტეს ნაწილს, მაგრამ ნორმანდიის კუნძულები რჩება ბრიტანეთის გვირგვინის ქვეშ. ამ დროისთვის გერნზში მოქმედებს საკუთარი მმართველობითი სისტემა და განვითარებულია პარლამენტარიზმის ინსტიტუტი, დღეისთვისაც ამ ტერიტორიაზე ტრადიციული თვითმმართველობა არსებობს. საკუთარი პარლამენტები აქვთ ასევე გერნზის ავტონომიურ ერთეულებს — ოლდერნს და სარკს. 1993 წლიდან ხორციელდება გერნზის სამხედრო ფასეულობების დაცვის პროგრამა. გერნზის სანაპიროებზე განლაგებულია მრავალი ციხე-სიმაგრე, ფორტი, სამეთვალყურეო კოშკი, როგორც სამხედრო წარსულის მნიშვნელოვანი ძეგლები. კუნძულების გეოგრეფიული მდებარეობა ყოველთვის განაპირობებდა გერნზის სამხედრო სტრატეგიულ მნიშვნელობას. ვიქტორ ჰიუგო პიერ ოგიუსტ რენუარი აიზეკ ბროკი უორენ დე ლა რიუ ოლივერ რიდი ჯეიმზ სუმარესი ვიკისაწყობში არის გვერდი თემაზე: გერნზი გერნზი, ტურისტული მეგზური ვიკივოიაჟზე ვიქსიკონში განმარტებულია სიტყვა: გერნზი გერნზი დიდი ბრიტანეთი, გეოგრაფია States of Guernsey VisitGuernsey/ Guernsey tourism
Sonic the Hedgehog

Sonic the Hedgehog — ვიდეო თამაშების სერია პლატფორმერის ჟანრში შექმნილი ჯგუფ Sonic Team-ის მიერ, კომპანია Sega-ში. სერიის პირველი თამაში, Sonic the Hedgehog, გამოუშვეს 1991 წელს, ექსკლუზიურად Sega Mega Drive-სთვის. 2010 წელს მსოფლიოში გაიყიდა სონიკის სერიების 70 მილიონი ასლი. თამაშების თითქმის ყველა სერიაში სონიკი არის მთავარი გმირი. მან უნდა გადაარჩინოს მსოფლიო სხვადასხვა საფრთხისაგან, ძირითადად, მთავარი მეტოქე დოქტორ ივო რობოტნიკისგან. რობოტნიკის მიზანია მართოს მსოფლიო და შექმნას ეგმანლენდი. ამის მისაღწევად ის ცდილობს გაანადგუროს სონიკი და ხელში ჩაიგდოს "ქაოსის ზურმუხტები" პირველი ოთხი სონიკის თამაში, გამოშვებული სეგა მეგა დრაივისთვის 1991–სა და 1994 წელს შორის არის: Sonic the Hedgehog Sonic the Hedgehog 2 Sonic the Hedgehog 3 Sonic & Knuckles Sonic the Hedgehog პირველად შეიქმნა Mega Drive/Genesis–ისთვის, მაგრამ პერსონაჟი ასევე იყო 8-bit Sega Master System–სა და Sega Game Gear–ის ფორმატზე. მოგვიანებით, თამაშებს ძირითადად უშვებდნენ არა Master system-ისთვის, არამედ Game Gear–ისთვის. Sonic the Hedgehog Sonic the Hedgehog 2 Sonic Chaos/Sonic and Tails (იაპონია) Sonic Triple Trouble/Sonic and Tails 2 (იაპონია) Sonic Drift Sonic Drift 2 Sonic the Hedgehog Spinball Sonic Labyrinth Sonic Blast Tails' Skypatrol Tails Adventure ↑ დაარქივებული ასლი. დაარქივებულია ორიგინალიდან — 2011-07-28. ციტირების თარიღი: 2010-06-06.
კროსოვერ-თრეში

კროსოვერ-თრეშ მეტალი, ხშირად უბრალოდ კროსოვერი — თრეშ მეტალის ფორმა, რომელიც შეიცავს უფრო მეტ ჰარდკორ პანკის ელემენტებს, ვიდრე სტანდარტული თრეში. ხანდახან მას პანკ მეტალსაც უწოდებენ, თუმცა ზოგადად ეს არასწორია ისეთ ჟანრებთან მიმართებაში, რომლებიც ასევე უთავსებენ ერთმანეთს პანკ როკსა და მძიმე მეტალს, მაგალითისთვის გრანჟი და კრასტ პანკიც საკმარისია. ტერმინი დამკვიდრდა ჯგუფის D.R.I. ალბომის Crossover გამოშვების შედეგად 1987 წელს. ↑ შონ კლაესი. Superjoint Ritual Feature Interview. Blistering. დაარქივებულია ორიგინალიდან — 2015-11-04. ციტირების თარიღი: 8 სექტემბერი, 2009. ↑ Hirax. | Thrasher (იანვარი, 2005)
ცელესტინ I

ცელესტინ I (ლათ. Caelestinus PP.I; დ. უცნობია — გ. 27 ივლისი, 432) — რომის პაპი 422-432 წლებში. კათოლიკური და მართლმადიდებელი ეკლესიის წმინდანი. კათოლიკური ეკლესია მოიხსენიებს 27 ივლისს, ხოლო მართლმადიდებლური — 21 აპრილს. ცელესტინის ადრეულ ცხოვრებაზე ბევრი რამაა გაურკვეველი, თუმცა ცნობილია რომ ის რომაელი იყო, ხოლო მამამისს — პრისკუსი ერქვა. მან კარგი განათლება მიიღო, შესანიშნავად იცოდა ფილოსოფია, მაგრამ ყველაზე გულმოდგინედ წმინდა წერილს სწავლობდა. გულმოწყალებამ და საღვთო წერილის ცოდნამ წმინდა მამას საყოველთაო ავტორიტეტი და სიყვარული მოუპოვა. პაპის, ბონიფაციუს I-ის (418-422) გარდაცვალების შემდეგ ცელესტინე რომის კათედრაზე აირჩიეს. ამ დროს აღმოცენდა ნესტორის ერესი. 431 წელს რომის ადგილობრივ კრებაზე, სადაც ცელესტინ I-მა დელეგატები გაგზავნა, დაიგმო ერესი. ცელესტინ I ნესტორიანობას გმობდა კონსტანტინოპოლისა და ანტიოქიის ეკლესიებისადმი გაგზავნილ ეპისტოლეებშიც. ცელესტინ I გარდაიცვალა 432 წელს 27 ივლისს. „წმიდანთა ცხოვრება“, ტომი II, თბილისი, 2001 წ. შეგიძლიათ იხილოთ მედიაფაილები თემაზე „ცელესტინ I“ ვიკისაწყობში. ცელესტინ I, კათოლიკური ენციკლოპედია.
ლეო I

ლეო I დიდი (ლათ. Leo PP. I; დ. 390 — გ. 10 ნოემბერი, 461) — რომის პაპი 440–461 წლებში, კათოლიკური და მართლმადიდებელი ეკლესიის წმინდანი. კათოლიკური ეკლესია მოიხსენიებს 12 ნოემბერს, ხოლო მართლმადიდებლური 2 მარტს. პაპმა შესანიშნავი და მრავალმხრივი განათლება მიიღო, რაც ბრწყინვალე საერო კარიერას უმზადებდა, მაგრამ სულიერი ცხოვრებისკენ მიდრეკილმა ჭაბუკმა სხვა გზა აირჩია – წმინდა პაპის, სიქსტუს III-ის (432–440) დროს იგი არქიდიაკვნად ეკურთხა, მისი სიკვდილის შემდეგ, 440 წელს, კი რომის პაპიც გახდა. ამ დროს ეკლესიას აშფოთებდა სხვადასხვა მწვალებლური სწავლება. მღვდელმთავარი ლეო საოცარ სიმტკიცესა და შეურყევლობას იჩენდა, როცა საქმე აღმსარებლობის დაცვას ეხებოდა. იგი მართლმადიდებლური ეკლესიის სახელით გაბედულად ამხელდა ქრისტეს ერთბუნებოვნების მქადაგებელ ევტიქისა და დიოსკორეს ერესებს, აგრეთვე ნესტორის მწვალებლობას; ბიზანტიის იმპერატორებთან, თეოდოსიუს II-სთან (408-450) და მარკიანესთან (450-475) გაგზავნილი ეპისტოლეებით მან დიდად შეუწყო ხელი ქალკედონის IV მსოფლიო კრების (451) მოწვევას მონოფიზიტების დასაგმობად. კრებაზე, რომელსაც 630 ეპისკოპოსი ესწრებოდა, წაკითხულ იქნა მღვდელმთავარ ლეოს ეპისტოლე უკვე მიცვალებული კონსტანტინეპოლელი პატრიარქის ფლავიანეს (447–449) მიმართ, რომელიც 449 წელს ეფესოში გამართულ ავაზაკთა კრებას ემსხვერპლა. პაპის ეპისტოლეში მოცემული იყო მართლმადიდებლური სწავლება ქრისტეს ორბუნებოვნების შესახებ, რომელსაც კრების მონაწილე ყველა ეპისკოპოსი დაეთანხმა. ერეტიკოსები ევტიქი და დიოსკორე ეკლესიიდან განკვეთეს. წმინდა პაპი ბარბაროსთა შემოტევებისგანაც იცავდა თავის სამშობლოს: 452 წელს მან სიტყვის ძალით დააშოშმინა იტალიის დასანგრევად და ასაოხრებლად გამზადებული ჰუნების მრისხანე მთავარსარდალი ატილა, 455 წელს კი რომში შემოჭრილ ვანდალების წინამძღოლს ჰაიზერიხს შეაგონა, არ დაენგრია ქალაქი, შენობები არ გადაეწვა და სისხლი არ დაეღვარა. პაპმა ლეო დიდმა ღრმა მოხუცებულობამდე იცხოვრა. ის წინასწარ გრძნობდა მოახლოებულ აღსასრულს და მხურვალე ლოცვებითა და ქველისსაქმეებით ემზადებოდა მისთვის. წმინდა მამა 461 წელს გარდაიცვალა და რომში, ვატიკანის ტაძარში დაკრძალეს. მისი ლიტერატურული მემკვიდრეობა მოიცავს 96 ქადაგებას და 143 ეპისტოლეს. წმიდანთა ცხოვრება, ტომი I, თბილისი, 2001 წ.
ჯერზი

ჯერზი (ინგლ. Jersey) — დიდი ბრიტანეთის გვირგვინის მიწა ლა-მანშის სრუტეში, მოიცავს ნორმანდიის კუნძულების სამხრეთ ნაწილში მდებარე კუნძულ ჯერზის და მიმდებარე დაუსახლებელ კუნძულებს. ფართობი — 118,2 კმ², მოსახლეობა — 97 857 ად., დედაქალაქი — სენტ-ჰელიერი. ჯერზი შედის ბრიტანეთის იურისდიქციაში, მაგრამ არ არის მისი ნაწილი და არ შედის ევროკავშირში. ჯერზის ლიბერალური საგადასახადო სისტემა იზიდავს მრავალი სახელმწიფოს ფინანსურ რესურსებს, იგი (ისევე, როგორც ნორმანდიის სხვა კუნძულები) წარმოადგენს ეკონომიკური ოფშორის ზონას. კუნძული ჯერზი დაარქივებული 2007-05-19 საიტზე Wayback Machine. ჯერზის შესახებ - ტურისტებისთვის დაარქივებული 2008-11-01 საიტზე Wayback Machine. გლობალ-გეოგრაფიის საიტი, ჯერზი States of Jersey Main website of the Jersey government. Jersey Tourism Government owned tourism website. Jerripedia Online history and family history encyclopedia Jersey Elections Locate Jersey BBC Jersey Jersey Evening Post Prehistoric Jersey
სიმახუსი (პაპი)

სიმახუსი (ლათ. Symmachus PP.; დ. უცნობია — გ. 19 ივლისი, 514) — რომის პაპი 498–514 წლებში. დაიბადა სარდინიაში. მოინათლა რომში, სადაც იგი გახდა რომის პაპ, ანასტასიუს II-ის არქიდიაკონი. პაპად აირჩიეს გააფრთებული ბრძოლის პირობებში ორ კარდინალს შორის (ლაურენციუსი და სიმახუსი). Davis, Raymond (2000), The Book of Pontiffs (Liber Pontificalis): The Ancient Biographies of the First Ninety Roman Bishops to AD 715, Liverpool University Press, ISBN 978-0-85323-545-3, https://books.google.com/books?id=u7HMq57xlhsC Demacopoulos, George E. (2013), The Invention of Peter: Apostolic Discourse and Papal Authority in Late Antiquity, Philadelphia: University of Pennsylvania Press, ISBN 0-8122-4517-2, https://books.google.com/books?id=OSbGnE9fNY4C&pg=PA225, pp. 103–113. Hefele, Charles Joseph (1895), A History of the Councils of the Church, from the Original Documents, Edinburgh: T. & T. Clark, https://books.google.com/books?id=LN5DAAAAYAAJ ვიკისაწყობში არის გვერდი თემაზე: სიმახუსი (პაპი)
მანჰაიმის სკოლა

მანჰაიმის სკოლა (გერმ. Mannheimer Schule) — გერმანული შემოქმედებითი და საშემსრულებლო მიმართულება, რომელიც მოიცავს მანჰაიმის კარის ორკესტრის მიერ XVIII საუკუნის მეორე ნახევარში ჩამოყალიბებულ საორკესტრო ტექნიკასა და ასევე თავად კომპოზიტორთა ჯგუფს, რომლებიც ასეთ მუსიკას ქმნიდნენ მანჰაიმისა თუ სხვა ორკესტრებისთვის. 1720 წელს მანჰაიმში გადმოსვლისას ორკესტრს უკვე გაცილებით დიდი გუნდი ჰყავდა, ვიდრე რომელიმე მეზობელ ქვეყანას. ორკესტრი ამ პერიოდიდან კიდევ უფრო იზრდება და მის რიგებში უკვე ამ პერიოდის საუკეთესო ვირტუოზები არიან. 1741 წელს მას უერთდება იოჰან სტამიცი, რომელიც მანჰაიმის სკოლის დამფუძნებლად ითვლება, 1750 წელს კი იგი ამ ორკესტრის დირექტორი ხდება. მანჰაიმის რევოლუციურ ტექნიკათა შორის ყველაზე მნიშვნელოვანი იყო სასულე ინსტრუმენტებისადმი უფრო დამოუკიდებელი მიდგომა და მისი განთქმული მთელი ორკესტრის კრეშენდო, რაც მკვეთრ კონსტრასტში იყო ბაროკოს მუსიკის დინამიკასთან, რომელიც ერთბაშად მხოლოდ ფორტედან პიანოზე და პირიქით გადასვლის უფლებას იძლეოდა. მანჰაიმის სკოლის წევრები იყვნენ იოჰან შტამიტცი, ფრანც ხავერ რიხტერი, კარლ შტამიცი და კრისტიან კანაბიხი. მათმა მოღვაწეობამ პირდაპირი ზეგავლენა მოახდინა იმდროინდელ უმთავრეს სიმფონისტებზე, მათ შორის იოზეფ ჰაიდნსა და ლეოპოლდ ჰოფმანზე. კანაბიხი, რომელიც ორკესტრის დირექტორი გახდა შტამიცის გარდაცვალების შემდეგ, ვოლფგანგ ამადეუს მოცარტის კარგი მეგობარი იყო, ამ უკანასკნელის 1777 წელს მანჰაიმის მონახულების შემდეგ. Bärbel Pelker: Mannheimer Schule. In: Ludwig Finscher (Hrsg.): Die Musik in Geschichte und Gegenwart. Zweite Ausgabe, Sachteil, Band 5 (Kassel – Meiningen). Bärenreiter/Metzler, Kassel u. a. 1996, ISBN 3-7618-1106-3, Sp. 1645–1662 (Online-Ausgabe, für Vollzugriff Abonnement erforderlich) Bärbel Pelker: »Die kurpfälzische Hofmusik in Mannheim und Schwetzingen (1720–1778)«, in: Süddeutsche Hofkapellen im 18. Jahrhundert. Eine Bestandsaufnahme, hg. von Silke Leopold u. Bärbel Pelker, Heidelberg: Heidelberg University Publishing, 2018 (Schriften zur Südwestdeutschen Hofmusik, Band 1), S. 195–366 (Online-Ausgabe) მანჰაიმის სკოლის ისტორია „Die 'Mannheimer Schule' — ein Zentrum der vorklassischen Musik und Mozart“, 1992 (გერმანული)
ფელიქს III (პაპი)

ფელიქს III (ლათ. Felix PP. III; დ. უცნობია — გ. 1 მარტი, 492) — რომის პაპი 483–492 წლებში. ის დაიბადა რომში, სენატორის ოჯახში. ფელიქსი იყო ქვრივი და ჰყავდა ორი შვილი, როდესაც წარმატებით აირჩიეს რომის პაპად 483 წელს. მას ეგონა, რომ იყო შთამომავალი გრიგოლ I-ის. ენციკლოპედია „ბრიტანიკა“
ვორონცოვი

საკუთარი სახელი ვორონცოვი შეიძლება აღნიშნავდეს ერთ-ერთ შემდეგ პიროვნებათაგანს: ვორონცოვი, ვასილი — რუსი ეკონომისტი ვორონცოვი, მიხეილ სემიონის ძე — რუსი თავადი, ფელდმარშალი, სახელმწიფო მოღვაწე, ამიერკავკასიის გენერალ-გუბერნატორი. ვორონცოვი, მიხეილ ილარიონის ძე — რუსი არისტოკრატი, გრაფი, სახელმწიფო მოღვაწე, დიპლომატი.
ჩოხოსან რაინდთა დასი

ქაქუცა ჩოლოყაშვილის სახელობის სრულიად საქართველოს ჩოხოსან რაინდთა დასი — საზოგადოებრივი ორგანიზაცია საქართველოში. ოფიციალური პრეზენტაცია მოხდა 2006 წლის 23 იანვარს. დასის მუშაობას წარმათავს გამგეობა, რომელიც არჩევითია და რომელსაც ხელმძღვანელობს პროფესორი გოგი დოლიძე. გამგეობა შედგება 15 ადამიანისგან, თავჯმდომარეს ჰყავს ორი მოადგილე, მდივანი და წევრები. გამგეობის სხდომები იმართება თვეში ერთხელ ჩვეულისამებ თვის ბოლო რიცხვებში, ხოლო თუ რაიმე საგანგებო შემთხვევაა რიგ გარეშე . დასის გამგეობის თავჯმდომარეა - პროფესორი გოგი დოლიძე. დასს აქვს ყოველკვარტალური ჟურნალი ”რაინდი (ჟურნალი)”, გაზეთი ’’საქართველოს კარიბჭე’’ და ინტერნეტ-საიტი, რომელთაც მეშვეობითაც ნებისმიერ მსურველს შეუძლია გაეცნოს დასის საქმიანობას. მსურველი ავსებს ანკეტას, რომელსაც უნდა დაერთოს ორი ფოტო სურათი, ერთი ჩვეულებრივი, ე.წ. საპასპორტო სურათი და მეორე ეროვნულ სამოსში. სავალდებულოა რეკომენდატორი. ამის შემდეგ საკითხი განიხილება გამგეობის სხდომაზე და გაიცემა მოწმობა ქართულ და ინგლისურ ენებზე. ახალი ჩოხოსანი რაინდების კურთხევა ხდება წელიწადში ერთხელ, მთაწმინდის პანთეონში, 14 ივლისს, ქაქუცა ჩოლოყაშვილის დაბადების დღეს მის საფლავთან. მიიღებიან როგორც კაცები, ისე ქალები და ბავშვებიც ასაკის მიუხედავად. დასის წევრებისათვის დაწესებულია გადასახადი: მოსწავლეებისათვის 20 თეთრი, სტუდენტებისა და პენსიონერებისათვის 1 ლარი, ხოლო მოსამსახურე პერსონალისათვის 5 ლარი თვეში. არსებობს ასევე შემოწირულობის ტრადიციაც. Facebook-ზე
ჰილარიუსი (პაპი)

ჰილარიუსი (ლათ. Hilarius PP.; დ. უცნობია — გ. 29 თებერვალი, 468) — რომის პაპი 461 წლის 19 ნოემბრიდან 468 წლის 29 თებერვლამდე, წმინდანი. წარმოშობით იყო კუნძულ სარდინიიდან. იგი ლეო I-ის მოსწავლე იყო, მონაწილეობდა მეოთხე მსოფლიო კრების მუშაობაში. წმინდა პაპი ხარჯავდა უამრავ თანხას ეკლესიების შემკობისათვის. ლატერანში, წმინდა პეტრეს, წმინდა პავლეს და წმინდა ლორენცოს ბაზილიკები აავსო ძვირადღირებული ნივთებით. ენციკლოპედია „ბრიტანიკა“
სიმპლიციუსი (პაპი)

სიმპლიციუსი (ლათ. Simplicius PP.; დ. უცნობია — გ. 10 მარტი, 483) — რომის პაპი 468 წლის 3 მარტიდან 483 წლის 10 მარტამდე, წმინდანი. დოგმატურ საკითხებში ეკამათებოდა კონსტანტინოპოლის პატრიარქ აკაკის და ბიზანტიის იმპერატორს ზენონს. რომის კათოლიკური ეკლესია მას მოიხსენიებს 2 მარტს. ვიკისაწყობში არის გვერდი თემაზე: სიმპლიციუსი (პაპი) Duchesne, Louis (1886) Le Liber pontificalis (Latin). Paris: E. Thorin, გვ. 249–251.
გელასიუს I

გელასიუს I (ლათ. Gelasius PP. I; დ. უცნობია — გ. 21 ნოემბერი, 496) — რომის პაპი 493 წლის 1 მარტიდან 496 წლის 21 ნოემბრამდე, წმინდანი. წმინდა პაპი კონფლიქტში იყო კონსტანტინოპოლის კათედრასთან. რომის სენატი დაარწმუნა, რომ ლუპერკალიის ეროტიკული ფესტივალი გაეუქმებინა და სენატორები მიიწვია ტაძარში მირქმის დღესასწაულის აღსანიშნავად. რომის კათოლიკური ეკლესია მას მოიხსენიებს 21 ნოემბერს. ვიკისაწყობში არის გვერდი თემაზე: გელასიუს I Duo sunt: introduction and text in English Opera Omnia by Migne Patrologia latina with analytical indexes
ანასტასიუს II (პაპი)

ანასტასიუს II (ლათ. Anastasius PP. II; დ. უცნობია — გ. 19 ნოემბერი, 498) — რომის პაპი 496 წლის 24 ნოემბრიდან 498 წლის 19 ნოემბრამდე, წმინდანი. წმინდა პაპის შესახებ ძალზედ მწირი და წინააღმდეგობრივი ინფორმაციები არსებობს. ოფიციალურად ეკლესია მას წმინდანად მიიჩნევს. მაგრამ დანტე ალიგიერი მას ჯოჯოხეთში ათავსებს. პაპმა ვერ შეძლო აღედგინა ერთიანობა კონსტანტინოპოლის კათედრასთან. Brusher, Joseph. "Anasatius II". Catholic Culture. Retrieved 9 March 2013.
პავლე III (პაპი)

პავლე III (ლათ. Paulus PP III; ერისკაცობაში ალესანდრო ფარნეზე; დ. 29 თებერვალი, 1468 — გ. 10 ნოემბერი, 1549) – რომის პაპი 1534-1549 წლებში. ალესანდრო ფარნეზე დაიბადა 1468 წლის 29 თებერვალს. ალექსანდრე VI-მ მიანიჭა კარდინალის და მალევე სამი ეპარქიის ეპისკოპოსის წოდება. 1536 წელს პაპმა შექმნა სპეციალური კომისია, რომლის დასკვნით პაპები და კარდინალები ხშირად იყენებდნენ ეკლესიას საკუთარი მერკანტილური მიზნებისთვის. 1545 წელს პაპის ინიციატივით მოიწვიეს ტრიდენის კრება. კრება რამდენიმე პაპის პონტიფიკატის განმავლობაში მიმდინარეობდა და მასზე მიღებულ იქნა როგორც დოგმატური, ასევე ეკლესიის სახელის ბოროტად გამოყენების საწინააღმდეგო გადაწყვეტილებები. ქართული საბჭოთა ენციკლოპედია, ტ. 7, თბ., 1984. — გვ. 632. Davis, David Brion, The Problem of Slavery in Western Culture, Oxford University Press U.S., 1988, ISBN 0-19-505639-6 The Encyclopedia Of Christianity, Volume 5, Wm. B. Eerdmans Publishing, 2008, ISBN 0-8028-2417-X ვიკისაწყობში არის გვერდი თემაზე: პავლე III (პაპი) ფარნეზეს გენეოლოგია დაარქივებული 2009-07-19 საიტზე Wayback Machine. 1390-1766 წლებში. Sublimus Dei – On the Enslavement and Evangelization of Indians in the New World – 1537
იოანე I

საკუთარი სახელი იოანე I შეიძლება აღნიშნავდეს: იოანე I — რომის პაპი 523 -526 წწ. იოანე I — ალექსანრდრიის პატრიარქი 482 წწ. იოანე I — ანტიოქიის პატრიარქი 427-443 წწ. იოანე I — კვიპროსის არქიეპისკოპოსი 691 წ. იოანე I — სერბეთის პატრიარქი 1508 წ. იოანე I — ათენის ეპისკოპოსი V საუკუნე. იოანე I — ტრაპიზონის იმპერატორი 1235-1238 წწ. იოანე I — ბიზანტიის იმპერატორი 969-976 წწ.
დიდი ნოვგოროდი

დიდი ნოვგოროდი (რუს. Великий Новгород, [vʲɪˈlʲikʲɪj ˈnovɡərət]) — ჩრდილო-დასავლეთ რუსეთის უმთავრესი ისტორიული ქალაქი, მდებარეობს მოსკოვსა და სანქტ-პეტერბურგს შორის შემაერთებელ ფედერალურ გზატკეცილზე. ქალაქი ამავე სახელწოდების ოლქის ადმინისტრაციული ცენტრია, მდებარეობს მდ. ვოლხოვზე ტბა ილმენის შესართავთან. მოსახლეობა — 216 856 (2002). ქალაქი შეყვანილია იუნესკოს მსოფლიოს კულტურული მემკვიდრეობის ძეგლთა სიაში. მსოფლიო მემკვიდრეობის ძეგლების სია აზიასა და ოკეანეთში იუნესკოს მსოფლიო მემკვიდრეობის ძეგლები რუსეთში ვიკისაწყობში არის გვერდი თემაზე: დიდი ნოვგოროდი Novgorod the Great site Veliky Novgorod for tourists The Faceted Palace of the Kremlin in Novgorod the Great site დაარქივებული 2006-03-08 საიტზე Wayback Machine. Novgorod - monuments of ancient architecture დაარქივებული 2008-04-14 საიტზე Wayback Machine. Novgorod the Great for the businessman დაარქივებული 2007-05-24 საიტზე Wayback Machine. Photos tagged with novgorod on Flickr
იულიუს III

იულიუს III (ლათ. Iulius PP. III; ერისკაცობაში ჯოვანი მარია ჩოკი დელ მონტე; დ. 10 სექტემბერი, 1487 — გ. 23 მარტი, 1555) — რომის პაპი 1550-1555 წლებში. ჯანმარია ჩოკი დელ მონტე დაიბადა 1487 წლის 10 სექტემბერს, რომში. პავლე III-მ მიანიჭა კარდინალის წოდება. იულიუსმა თავისი პაპობისას განაახლა დღესასწაულებისა და კარნავალების ტრადიცია.
მარცელუს II

მარცელუს II (ლათ. Marcellus PP. II; ერისკაცობაში მარჩელო ჩერვინი; დ. 6 მაისი, 1501 — გ. 30 აპრილი, 1555) — რომის პაპი 1555 წლის 9-დან 30 აპრილამდე. მარჩელო ჩერვინი დაიბადა 1501 წლის 6 მაისს, მონტეპულჩანოში. სწავლობდა სიენის უნივერსიტეტში. იყო მრავალმხრივ განათლებული ადამიანი. გარდაიცვალა პაპად არჩევიდან სამ კვირაში. მარცელუს II-ს ჰქონდა მაღალი რეპუტაცია მისი ცოდნის, ტაქტის და სიწმინდის გამო. ითვლება, რომ პალესტრინას მიერ შექმნილი ერთ-ერთი საუკეთესო საგალობელი პაპი მარცელუსის მესა მის ხსოვნას ეძღვნება. მხოლოდ 22 დღიანი ბატონობით ის შედის 10 ყველაზე მცირე ხნით მყოფი პაპის სიაში. Папа Марцелл II в биографическом словаре кардиналов Католической церкви დაარქივებული 2018-01-05 საიტზე Wayback Machine. ↑ Catholic Encyclopedia, Giovanni Pierluigi da Palestrina (1913).